Jucătoarea letonă de tenis Jelena Ostapenko, numărul 10 WTA, favorită nr. 9, s-a calificat luni în sferturile de finală ale turneului WTA 1.000 de la Roma, dotat cu premii totale de 4.791.105 euro, după ce a trecut în optimi, în trei seturi, 4-6, 6-4, 7-6 (7/3), de slovaca Rebecca Sramkova (120 WTA), potrivit Agerpres.
Ostapenko s-a impus după o partidă destul de dificilă, după aproape trei ore, ea reuşind 7 aşi, faţă de 4 ai adversarei, ambele jucătoare comiţând câte 6 duble greşeli.
În runda următoare, Ostapenko o va înfrunta pe învingătoarea din partida care le opune pe belarusa Arina Sabalenka (2 WTA, favorită nr. 2) şi ucraineanca Elina Svitolina (19 WTA, favorită nr. 16).
Rezultate de luni:
Iga Swiatek (Polonia/N.1) - Angelique Kerber (Germania) 7-5, 6-3
Madison Keys (SUA/N.18) - Sorana Cîrstea (România/N.28) 6-2, 6-1
Coco Gauff (SUA/N.3) - Paula Badosa (Spania) 5-7, 6-4, 6-1
Zheng Qinwen (China/N.7) - Naomi Osaka (Japonia) 6-2, 6-4
Jelena Ostapenko (Letonia/N.9) - Rebecca Sramkova (Slovacia) 4-6, 6-4, 7-6 (7/3).